Aalborg Stiftstidende, 1844-02-10
Handels- og Skibsefterretninger. "Fædrelandet har oftere henledet Publicums Opmærksomhed paa det hos os oprettede Maskinhørspinderi, og for ikke længe siden oplystes i en udførlig Artikel, at skjøndt denne Fabrik, som enhver anden ny Entreprise, havde meget betydelige Vanskeligheder at bekjæmpe, der dog ingen Grund var til at frygte for, at den ei skulde være istand til at overvinde disse, denne Paastands Rigtighed har Tiden stadfæstet. For at gjøre Fabrikens Garn almindeligt bekjendt og derved tilintetgjøre de taabelige Rygter, som Dumhed og Misundelse havde sat i Omløb om det, besluttede Repræsentantskabet for Maskinbørspinderiet sidste Efteraar at lade afholde en Auction og ved denne lade give Hammerslag, for saa smaa Partier, at ei alene de Handlende, men og enhver vindskibelig Huusmoder ved den kunde forsyne sig. Forud blev foranstaltet en Udstilling, ei alene af Fabrikens Garn, men og af Stoffer, som deraf vare vævede, for at Enhver kunde forvisse sig om disses gode Udseende og Bonitet. Forsøget lykkedes, thi skjøndt største Deelen af det Garn, der blev opraabt tilsalg, var af de finere og mindre courante Sorter, solgtes dog til en Værdi af omtrent 20,000 Rbd. Hermed samt ved hvad der paa anden Maade i Løbet af forrige Aar fra Fabriken er solgt af Garn, ligeledes til Værdi af omtrent 20,000 Rbd., saa at der i det Hele i Aarets Løb er solgt for 44,500 Rbd., er Fabrikens Garn blevet bekjendt i en vild Kreds, og samtidig dermed dets fortrinlige Egenskaber blevne erkjendte. En Følge heraf var, at Kjøbenhavns Linnedvæverlaug i Adresseavisen, lod indrykke følgende Erklæring, dateret den 14de Septbr. 1843. Efterat der i den senere Tid er blevet vævet noget af det ved Maskinborspinderiets Auction i Septbr. d. A. solgte Hør= og Blaargarn af alle Rumere, saavel til Lærred, Dreiel, Damask, Bolster som Lommetørklæder, og Lauget saaledes har havt den bedste Leilighed til nøie at lære Garnets Egenskaber at kjende, og vi Undertegnede desuden have taget Fabrikens nærværende Garnbeholdning i Øiesyn, og i Spinderiet overbeviist os om, at Garnet, paa den Maade Hørren hegles og spindes, maa erholde den størst mulige Styrke, er det os herved paa Linnedvæverlaugets Vegne en Fornøielse, ifølge vor bedste Overbeviisning, at kunne afgive følgende Erklæring: Maskinborspinderiets Hør og Blaargarn af alle Rumere, er meget jævnt og godt, og i enhver Henseende bedre end det engelske, der ialmindelighed forekommer i Handelen, det viser sig efter Vævningen smukkere end haandspundet Garn, og vil være stærkt at slide paa; det danske Maskingarn maa derfor til Brug, ansees for bedre end haandspundet Garn ialmindelighed. Vi kunne endnu tilføie, at Alle, som have faaet deres Lærred m. m. fra Væven, have dermed været særdeles tilfredse. Den Tid nærmer sig nu, da Fabriken vil kunne siges at være i fuld Virksomhed; den har i England ladet kjøbe en Tørspindingsmaskine med dertil hørende Præparationsapparat til den særdeles billige Priis Lst. 550, og vil saaledes inden meget kort Tid kunne levere ei alene af de finere Garnsorter, men ogsaa af de groveste, hvorved den vil faae en meget let afsættelig Handelsvare, ligeledes vil med det første Traadtvindingsfabrikationen komme i Gang. Ulden af det Classenske Fidel-Commis's Schæleri paa Neesgaard af 1842 og 1833 Aars Klipning, der af Mangel paa antagelig Bud var forbleven usolgt paa sidste Kjøbenhavns Marked, er i denne Tid solgt til Fabriken paa Greis, Mølle ved Veile, Pelsulden 1398 Pd. til 5 Mk. 8 s.; Lammeulden 134 Pd. til 4 Mk. og Bugulden 206 til 3 Mk. (Berl. Tid) pr. Pd.